title: Rozhodnutie Rady z 12. júla 2002, ktorým sa prijíma rokovací poriadok Výboru pre Európsky rozvojový fond

text:
Dôležité právne oznámenie

|

32002D0647

Úradný vestník L 212 , 08/08/2002 S. 0008 - 0012

		Rozhodnutie Radyz 12. júla 2002,ktorým sa prijíma rokovací poriadok Výboru pre Európsky rozvojový fond(2002/647/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na Dohodu o partnerstve medzi členmi africkej, karibskej a tichomorskej skupiny štátov na jednej strane a Európskym spoločenstvom a jeho členskými štátmi na druhej strane, podpísanej v Cotonou 23. júna 2000 [1],so zreteľom na internú dohodu medzi zástupcami vlád členských štátov, ktorí sa stretávajú v rámci Rady, o financovaní a správe pomoci spoločenstva podľa finančného protokolu Dohody o partnerstve medzi africkými, karibskými a tichomorskými štátmi a Európskym spoločenstvom a jeho členskými štátmi, podpísanej v Cotonou (Benin) 23. júna 2000, a o prideľovaní finančnej pomoci zámorským krajinám a územiam, na ktorú sa uplatňuje časť štyri Zmluvy o ES [2], podpísanej v Bruseli 18. septembra 2000, a najmä jej článok 21 ods. 2,so zreteľom na rozhodnutie Rady 2001/822/ES z 27. novembra 2001 o združovaní zámorských krajín a území s Európskym spoločenstvom [3] ("Rozhodnutie o združovaní zámorských krajín a území"),so zreteľom na návrh Komisie,ROZHODLA TAKTO:Článok 1Týmto sa prijíma rokovací poriadok Výboru pre Európsky rozvojový fond, uvedený v prílohe.Článok 2Do nadobudnutia účinnosti internej dohody sa rokovací poriadok Výboru pre Európsky rozvojový fond uplatňuje len na programové potreby uvedené v bode 1 a 2 článku 2 rozhodnutia 2000/770/ES zástupcov vlád členských štátov, ktorí sa stretávajú v rámci Rady, z 3. októbra 2000 [4], a ktoré sa týkajú ZKÚ, v článku 20 rozhodnutia 2001/1822/ES.Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 12. júla 2002Za RadupredsedaT. Pedersen[1] Ú. v. ES L 317, 15.12.2000, s. 3.[2] Ú. v. ES L 317, 15.12.2000, s. 355.[3] Ú. v. ES L 314, 30.11.2001, s. 1.[4] Ú. v. ES L 317, 15.12.2000, s. 354.--------------------------------------------------PRÍLOHAROKOVACÍ PORIADOK VÝBORU PRE EURÓPSKY ROZVOJOVÝ FONDČlánok 1ZloženieVýbor pre Európsky rozvojový fond, ďalej len "výbor", sa skladá z delegácií členských štátov, ďalej len "delegácií", a predsedá mu zástupca Komisie.Na rokovaniach výboru sa zúčastňuje zástupca Európskej investičnej banky.Zástupca Generálneho sekretariátu Rady sa zúčastňuje stretnutí ako pozorovateľ.Článok 2Postúpenie veci na výbor1. Na výbor sa postúpia veci v prípadoch a podľa postupov uvedených v internej dohode medzi zástupcami vlád členských štátov, ktorí sa stretávajú v rámci Rady, o financovaní a správe pomoci spoločenstva podľa finančného protokolu Dohody o partnerstve medzi africkými, karibskými a tichomorskými štátmi a Európskym spoločenstvom a jeho členskými štátmi, podpísanej v Cotonou (Benin) 23. júna 2000, a o prideľovaní finančnej pomoci pre zámorské krajiny a územia, na ktorú sa uplatňuje časť štyri Zmluvy o ES [1], podpísanej v Bruseli 18. septembra 2000 (ďalej ako "interná dohoda"), a ak je to vhodné, v rozhodnutí Rady 2001/822/ES z 27. novembra 2001 o združovaní zámorských krajín a území s Európskym spoločenstvom ("rozhodnutie o združovaní zámorských krajín a území") [2]. S ohľadom na povinnosti delegované na výbor rozhodnutím, tento sa ďalej uvádza ako "Výbor ERF-ZKÚ".2. Okrem prípadov uvedených v odseku 1:a) na každom zasadnutí Komisia predloží Rade zoznam rozhodnutí prijatých v predchádzajúcom období na základe článku 24 ods. 2 písm. b), článku 24 ods. 3, článku 24 ods. 4 a prvej zarážky článku 25 ods. 3 internej dohody;b) Komisia je čím skôr informovaná o oneskoreniach alebo ťažkostiach pri vykonávaní projektov alebo akčných programoch, ktoré by mohli viesť k významným dodatočným záväzkom alebo podstatným zmenám, ktoré pravdepodobne môžu žiadať povinné postúpenie veci podľa ustanovení internej dohody.Článok 3Zvolanie zasadnutia1. Výbor zvoláva jeho predseda, konajúci na základe vlastnej iniciatívy alebo na žiadosť členského štátu.2. Môžu sa zvolávať spoločné zasadnutia výboru s ostatnými výbormi, aby sa hovorilo o otázkach spoločného záujmu, ktoré vznikajú v rámci ich oblastí zodpovednosti.Článok 4Program1. Predseda zostaví návrh programu a predloží ho výboru.2. V programe sa rozlíšia:- navrhované opatrenia, o ktorých je výbor požiadaný dať stanovisko podľa podmienok internej dohody,- ostatné otázky predložené výboru podľa podmienok internej dohody.3. Každá delegácia môže žiadať zaradenie bodu do programu zasadnutí výboru. Príslušné informácie o týchto bodoch sa môžu uviesť ústne.4. Program obsahuje schválenie zápisnice z predchádzajúceho zasadnutia.Článok 5Dokumentácia, ktorá sa má zaslať členom výboru1. Predseda zašle pozvanie na zasadnutie, návrh programu a navrhované opatrenia, pre ktoré sa vyžaduje stanovisko výboru, a všetky ďalšie pracovné dokumenty členom výboru prostredníctvom sekretariátu v úradných jazykoch spoločenstva, ako všeobecné pravidlo najneskôr 15 pracovných dní pred dátumom zasadnutia.2. V naliehavých prípadoch a vtedy, ak sa opatrenia, ktoré sa majú schváliť, musia uplatniť bezodkladne, predseda na žiadosť člena výboru alebo z vlastnej iniciatívy môže skrátiť obdobie stanovené v odseku 1 na šesť pracovných dní pred dátumom zasadnutia.3. Ako výnimka v náležite zdôvodnených prípadoch výnimočnej naliehavosti (napríklad vážne hospodárske, sociálne a politické okolnosti, prírodné katastrofy, ktorými trpí prijímateľská krajina, alebo iné okolnosti vyžadujúce si rýchlu reakciu), predseda sa môže odchýliť od období stanovených v odsekoch 1 a 2.4. V prípadoch návrhov, ktoré sa majú predložiť výboru ústne podľa internej dohody, delegácie by mali písomne oznámiť sekretariátu výboru najmenej tri pracovné dni pred dátumom zasadnutia:- tie body, ku ktorým už môžu dať v zásade svoj súhlas, a že navrhujú zaradiť ich ako body A (s pripomienkami alebo žiadosťami o ďalšie informácie alebo bez nich) do programu uvedeného v článku 4 ods. 1, a- tie body, ktoré podľa nich potrebujú diskusiu a navrhnú ich zaradenie ako body B.Delegácie v rámci toho istého termínu písomne vyjadria aj pripomienky a žiadosti o ďalšie informácie.Komisia poskytne ďalšie informácie a odpovie na pripomienky, kedykoľvek je to možné písomne a pred zasadnutím výboru.Článok 6Stanovisko výboru1. Výbor poskytne svoje stanovisko v prípadoch a podľa postupov stanovených v internej dohode. Ak sa záležitosť predloží výboru na jeho stanovisko, bude sa o nej hovoriť za podmienok a podľa postupu uvedeného v článku 21 a 27 internej dohody.2. Ak sa počas zasadnutia použije ústny postup a urobí sa podstatná zmena alebo sa k návrhu opatrení pridajú nove faktické prvky, predseda z vlastnej iniciatívy alebo na požiadanie členského štátu môže odložiť hlasovanie o tomto bode programu až na koniec zasadnutia alebo na neskoršie zasadnutie.3. Ak sa v situácii opísanej v odseku 2 predseda nerozhodne odložiť hlasovanie požadované delegáciou, táto delegácia môže podať výhradu, ktorá by sa mala stiahnuť v rámci najviac troch pracovných dní odo dňa zasadnutia. Stanovisko výboru sa zaznamená ako definitívne pri uplynutí tohto obdobia. Komisia informuje členské štáty o definitívnej pozícii, ktorú prijal členský štát, ktorého delegácia podala vo výbore výhradu.Článok 7Zastúpenie a kvórum1. Delegácia každého členského štátu sa považuje za jedného člena výboru. Každý členský štát rozhodne o zložení svojej delegácie a informuje o tom predsedu.So súhlasom predsedu delegácie môžu na náklady dotknutého členského štátu sprevádzať mimovládni odborníci.2. Delegácia členského štátu môže, ak je to potrebné, zastupovať najviac ešte jeden ďalší členský štát. Predsedovi výboru to písomne oznámi delegácia, ktorá je zastupovaná.3. Kvórum používané pre to, aby boli rokovania výboru platné, je to, ktoré umožňuje väčšinové stanovisko, ktoré sa má vydať v súlade s internou dohodou.Článok 8Prístup tretích strán1. Predseda sa môže rozhodnúť, že na požiadanie člena alebo z vlastnej iniciatívy k osobitným bodom vypočuje odborníkov.2. Títo odborníci a odborníci uvedení v článku 7 ods. 1 nie sú prítomní, keď výbor prejde k hlasovaniu, ani sa na ňom nezúčastňujú.Článok 9Písomný postup1. Ak navrhované opatrenia podliehajú písomnému postupu, delegácie majú 15 pracovných dní od zaslania návrhov k prijatiu pozície. Člen výboru, ktorý do termínu uvedeného v liste nevyjadrí svoju námietku alebo úmysel zdržať sa, sa považuje za člena, ktorý dal svoj tichý súhlas k návrhu.V naliehavých alebo výnimočne naliehavých prípadoch platia termíny stanovené v článku 5 ods. 2 a ods. 3 Výnimočne naliehavý prípad sa musí náležite zdôvodniť a môže sa konštatovať dohoda delegácií len vtedy, ak sa výslovne oznámila.2. No ak členovia výboru vyžadujú, aby sa v priebehu zasadnutia výboru zvážili návrhy opatrení, ukončí sa tým písomný postup; navrhované opatrenia sa prenesú na ďalšie zasadnutie výboru.Článok 10Podpora sekretariátuSlužby sekretariátu pre výbor zabezpečí Komisia.Článok 11Zápisnice a súhrnná správa zo zasadnutíZápisnica každého stretnutia sa zostaví pod záštitou predsedu a obsahuje vyjadrené stanoviská k navrhovaným opatreniam a pozície vyjadrené počas zasadnutia. Zápisnica sa do 15 pracovných dní zašle členom výboru.Členovia výboru zašlú predsedovi písomné pripomienky, ktoré môžu mať k zápisnici. Výbor je o tomto informovaný; ak je nesúhlas, o navrhovanej zmene alebo doplnení sa hovorí vo výbore. Ak nesúhlas pretrváva, navrhovaná zmena alebo doplnenie sa priloží ako príloha k zápisnici.Článok 12Prezenčná listina1. Na každé zasadnutie pripraví predseda prezenčnú listinu, kde uvedie orgány alebo inštitúcie, do ktorých patria účastníci.2. Členovia delegácií, ktorí nepatria k orgánu alebo inštitúcii členského štátu, musia podpísať vyhlásenie, že ich účasťou nevzniká konflikt záujmov.V prípade takéhoto konfliktu záujmov sa dotknutý člen na požiadanie predsedu musí vzdialiť, kým sa rokuje o príslušnom bode programu.Článok 13Korešpondencia1. Korešpondencia súvisiaca s výborom sa adresuje Komisii, do pozornosti sekretariátu výboru.2. Korešpondencia adresovaná členom výboru zo sekretariátu za zašle aj stálemu zástupcovi dotknutého členského štátu.3. S výnimkou výnimočných okolností korešpondencia medzi Komisiou a členmi výboru sa zašle oboma smermi počítačovými prostriedkami stanovenými na tento účel.Článok 14Transparentnosť1. Zásady a podmienky týkajúce sa verejného prístupu k dokumentom, ktoré sa uplatňujú v Komisii, sa uplatnia aj vo výbore ERF-ZKÚ. Ak sa takáto žiadosť zašle členskému štátu, musí byť v súlade s článkom 5 nariadenia (ES) č. 1049/2001 Európskeho parlamentu a Rady z 30. mája 2001, ktoré sa týka verejného prístupu k dokumentom Európskeho parlamentu, Rady a Komisie [3].2. Rokovania výboru sú pre všetkých účastníkov dôverné.Článok 15Prevádzkové náklady1. Prevádzkové náklady výboru vrátane cestovných výloh pre jedného účastníka na členský štát znáša Komisia.Ak to pridelená finančná čiastka umožňuje, a v rámci jej obmedzení, Komisia uhradí cestovné výdavky dvom členom delegácie, ktorí v tomto zmysle predložia žiadosť.2. Komisia je splnomocnená nahradiť výdavky na ubytovanie a cestovné výdavky odborníkov pozvaných podľa článku 8 ods. 1.3. Komisia dá výboru k dispozícii priestory a materiálne zdroje potrebné pre jeho prácu.[1] Ú. v. ES L 317, 15.12.2000, s. 355.[2] Ú. v. ES L 314, 30.11.2001, s. 1.[3] Ú. v. ES L 145, 31.5.2001, s. 43.--------------------------------------------------


title: 2005/542/ES: Rozhodnutie Európskeho parlamentu z 12. apríla 2005 o absolutóriu na plnenie rozpočtu riaditeľovi Európskej agentúry pre bezpečnosť a ochranu zdravia pri práci za rozpočtový rok 2003

text:
               27.7.2005

               SK

               Úradný vestník Európskej únie

               L 196/86

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie rozpočtu riaditeľovi Európskej agentúry pre bezpečnosť a ochranu zdravia pri práci za rozpočtový rok 2003
   (2005/542/ES)
   EURÓPSKY PARLAMENT,
   so zreteľom na správu Dvora audítorov o výročnej správe Európskej agentúry pre bezpečnosť a ochranu zdravia pri práci za rozpočtový rok 2003, spolu s odpoveďami agentúry (1),
   so zreteľom na odporúčanie Rady z 8. marca 2005 (6851/2005 – C6-0069/2005),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia, a so zreteľom na nariadenie Rady (ES) č. 1654/2003 z 18. júna 2003, ktorým sa mení a dopĺňa nariadenie (ES) č. 2062/94, ktorým sa zriaďuje Európska agentúra pre bezpečnosť a ochranu zdravia pri práci (3) a najmä článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
   so zreteľom na články 70 a 71 a Prílohu V rokovacieho poriadku,
   so zreteľom na správu Výboru pre rozpočtovú kontrolu (A6-0074/2005),

               1.

               udeľuje riaditeľovi Európskej agentúry pre bezpečnosť a ochranu zdravia pri práci absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby toto rozhodnutie a priložené uznesenie postúpil riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 324, 30.12.2004, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 245, 29.9.2003, s. 38.

      (4)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU,
      ktoré obsahuje poznámky priložené k rozhodnutiu o absolutóriu na plnenie rozpočtu riaditeľovi Európskej agentúry pre bezpečnosť a ochranu zdravia pri práci za rozpočtový rok 2003
      EURÓPSKY PARLAMENT,
      so zreteľom na správu Dvora audítorov o výročnej správe Európskej agentúry pre bezpečnosť a ochranu zdravia pri práci za rozpočtový rok 2003, spolu s odpoveďami agentúry (1),
      so zreteľom na odporúčanie Rady z 8. marca 2005 (6851/2005 – C6-0069/2005),
      so zreteľom na Zmluvu o ES, a najmä na jej článok 276,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia, a so zreteľom na nariadenie Rady (ES) č. 1654/2003 z 18. júna 2003, ktorým sa mení a dopĺňa nariadenie (ES) č. 2062/94, ktorým sa zriaďuje Európska agentúra pre bezpečnosť a ochranu zdravia pri práci (3) a najmä článok 14,
      so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
      so zreteľom na články 70 a 71 a Prílohu V rokovacieho poriadku,
      so zreteľom na správu Výboru pre rozpočtovú kontrolu (A6-0074/2005),

                  A.

                  keďže (Európsky dvor audítorov) EDA vo vyššie uvedenej správe uvádza, že získal primerané ubezpečenie o tom, že výročná správa za rozpočtový rok, ktorý sa ukončil 31. decembra 2003, poskytuje spoľahlivé informácie a že príslušné operácie boli vcelku zákonné a riadne,

                  B.

                  keďže 21. apríla 2004 Európsky parlament udelil riaditeľovi agentúry absolutórium (5) na plnenie jej rozpočtu za rozpočtový rok 2002 a v uznesení, ktoré bolo priložené k rozhodnutiu o absolutóriu, Parlament okrem iného:

                              —

                              trval na tom, že je potrebné, aby agentúra zlepšila plánovanie svojich činností tak, aby sa znížilo veľké množstvo prenosov rozpočtových prostriedkov,

                              —

                              vyzval agentúru, aby využila skúsenosti získané pri správe režimu financovania SME 2002 tak, aby zabezpečila väčšiu rigoróznosť a väčší prínos nasledujúcich programov;

            1.   berie na vedomie nasledujúce údaje v účtoch Európskej agentúry pre bezpečnosť a ochranu zdravia pri práci za rozpočtové roky 2003 a 2002,
      Výkaz príjmov a výdavkov za rozpočtové roky 2003 a 2002

                  (in EUR 1000)

                  2003

                  2002

                  Revenue

                  Community subsidies

                  11 641

                  12 324

                  Other subsidies

                  66

                  252

                  Other revenue

                  157

                  81

                  Phare revenue

                  824

                  0

                  Total revenue (a)

                  12 688

                  12 657

                  Expenditure

                  Staff — Title I of the budget

                  Payments

                  3 245

                  3 024

                  Appropriations carried over

                  87

                  136

                  Administration — Title II of the budget

                  Payments

                  1 146

                  1 140

                  Appropriations carried over

                  186

                  247

                  Operating activities — Title III of the budget

                  Payments

                  2 559

                  2 030

                  Appropriations carried over

                  5 859

                  5 623

                  Phare expenditure

                  Payments

                  548

                  0

                  Appropriations carried over

                  502

                  0

                  Total expenditure (b)

                  14 131

                  12 199

                  Outturn for the financial year (c = a – b) (6)

                  – 1 443

                  458

                  Balance carried over from the previous financial year

                  – 1 108

                  – 2 185

                  Appropriations carried over from the previous financial year and cancelled

                  766

                  609

                  Sums to be re-used carried over from the previous financial year and not used

                  1

                  0

                  Payments against commitment cancelled in 2002

                  – 191

                  0

                  Exchange rate differences

                  4

                  4

                  Adjustment entries

                  – 16

                  7

                  Outturn for the financial year before economic adjustment (d)

                  – 1 987

                  – 1 108

                  Budget revenue to be recovered

                  850

                  0

                  Other revenue to be recovered

                  3

                  0

                  Acquisitions of fixed assets

                  207

                  0

                  Depreciation (7)

                  – 186

                  0

                  Miscellaneous expenditure

                  – 1

                  0

                  Economic adjustments (e)

                  873

                  0

                  Balance for the financial year (d + e) (8)

                  – 1 113

                  – 1 108

                     NB: Differences in totals are due to the effects of rounding.

                     Source: The Agency's data, the tables present, in summary form, the data provided by the Agency in its own accounts.

            2.   berie s uspokojením na vedomie snahy agentúry, ktorých výsledkom je významné zníženie prenosov jej prevádzkových rozpočtových prostriedkov; súhlasí s názorom Dvora audítorov, že miera prenosu týchto rozpočtových prostriedkov je stále vysoká a očakáva, že agentúra vyvinie ďalšie úsilie zamerané na zníženie ďalších prenosov;
      3.   v tejto súvislosti vyzýva agentúru, aby zaviedla plán na zníženie prenosov, v ktorom sú zahrnuté ročné ciele zníženia prenosov, ktoré sú zlúčiteľné s vykonávacím cyklom jej pracovného programu;
      4.   vyzýva agentúru, aby jasne stanovila, ktoré z jej prevádzkových činností by bolo najvhodnejšie financovať diferencovanými rozpočtovými prostriedkami;
      5.   opakovane zdôrazňuje svoju výzvu agentúre uplatňovať prísnejšie plánovanie a zlepšiť sledovanie jej prevádzkových činností; vyzýva agentúru, aby pokračovala vo svojich snahách s cieľom určiť ciele, ktoré sú z hľadiska činnosti konkrétnejšie a realistickejšie, ako sa navrhuje v hodnotení agentúry, ktoré v roku 2003 predložila Komisia;
      6.   berie na vedomie vysvetlenie, ktoré predložila agentúra v súvislosti s úsilím uskutočňovať svoj pracovný program v spolupráci so zníženým počtom tematických stredísk; vyzýva agentúru, aby vo svojej výročnej správe o činnosti za rok 2004 predstavila analýzu ponaučení vyplývajúcich z práce s tematickými strediskami, ktoré sa uvádzajú v ustanoveniach nariadenia o založení agentúry, a vysvetlila výhody a nevýhody tohto modelu spolupráce; vyzýva okrem toho agentúru, aby vo svojej správe zvýraznila pridanú hodnotu doteraz dosiahnutých výsledkov; podporuje agentúru, aby ešte viac posilnila monitorovanie a kontrolu nákladov vykázaných tematickými strediskami a požiadala o potvrdenie ich činnosti externým audítorom tak, ako to navrhuje EDA;
      7.   ľutuje, že agentúra nemá plán na uplatňovanie zásady rovnosti a očakáva, že takýto plán čoskoro vypracuje, aby sa stala zamestnávateľom presadzujúcim rovnosť príležitostí, očakáva, že agentúra bude zohľadňovať otázku rovnosti nielen vo fáze prijímania do pracovného pomeru, ale že bude rovnosť pohlaví presadzovať aktívne a dlhodobo;
      8.   víta záväzok agentúry informovať o svojich činnostiach občanov a dúfa, že sa príjmu ďalšie opatrenia zamerané na rozvoj a posilnenie informačnej a komunikačnej stratégie agentúry;
      Všeobecné pripomienky adresované Komisii a agentúram

                  9.

                  pripomína svoju pozíciu, v súlade s ktorou podporuje snahy Komisie o vytvorenie obmedzeného počtu modelov, aspoň pre budúce regulačné agentúry, ale zároveň je toho názoru, že štruktúra existujúcich a budúcich agentúr si vyžaduje dôkladné posúdenie na medziinštitucionálnej úrovni; taktiež zdôrazňuje, že predtým, ako Komisia zadefinuje rámcové podmienky pre pôsobenie regulačných agentúr, by medziinštitucionálna dohoda mala stanoviť spoločné hlavné smery a malo by sa tak stať pred vytvorením harmonizovaného rámca pre štruktúry agentúr;

                  10.

                  berie na vedomie pozíciu Komisie (9) v súvislosti s delegovaním zodpovednosti za výkon úloh na orgány, vrátane agentúr, ktoré nie sú súčasťou ústrednej administratívy Komisie; Je toho názoru, že to nezodpovedá požiadavke Európskeho parlamentu týkajúcej sa dôkladného posúdenia štruktúry existujúcich agentúr na medziinštitucionálnej úrovni, a preto vyzýva Komisiu, aby poskytla vysvetlenie k tejto záležitosti a aj k budúcej všeobecnej medziinštitucionálnej dohode v súvislosti s novými opatreniami, ktoré sa majú prijať v rámci alebo paralelne s finančným výhľadom (10);

                  11.

                  vyzýva Komisiu, aby usporiadala a uskutočnila v strednodobom časovom horizonte, napr. v štandardnom trojročnom cykle, prierezovú analýzu vyhodnotení jednotlivých agentúr, aby sa

                              a)

                              vyvodili závery v súvislosti s koherentnosťou činnosti agentúr s politikami EÚ všeobecne, ako aj závery týkajúce sa existujúcich synergií alebo synergií, ktoré sa majú dosiahnuť v budúcnosti medzi agentúrami a oddeleniami Komisie a aby sa predišlo prekrývaniu ich činností,

                              b)

                              vyhodnotila širšia európska pridaná hodnota výsledkov činnosti agentúr v príslušnej oblasti ich pôsobnosti, ako aj vhodnosť, účinnosť a efektívnosť modelu agentúry pri uplatňovaní alebo podpore politík EÚ,

                              c)

                              určil a posilnil vplyv činnosti agentúr v súvislosti s priblížením, prístupnosti a zviditeľnením EÚ pre svojich občanov;

                  12.

                  očakáva, že takáto celková analýza bude k dispozícii do konca roka 2005, aby pokryla obdobie troch rokov od zavedenia nového nariadenia o rozpočtových pravidlách a následne nového rámca pre systém agentúr;

                  13.

                  vyzýva agentúry, aby sa aktívne podieľali na takomto procese a aby spolupracovali s Komisiou poskytovaním príspevkov v oblastiach, ktoré podľa ich názoru majú význam pre ich činnosť, úlohu, kompetencie a potreby, ako aj v akejkoľvek oblasti, ktorá by mohla prispieť k zlepšeniu postupu udeľovania absolutória, s cieľom prispieť k úspechu takéhoto procesu a zvýšiť zodpovednosť a transparentnosť agentúr; vyzýva agentúry, aby takéto príspevky predkladali aj príslušným výborom;

                  14.

                  vyzýva Komisiu, aby paralelne s týmto procesom predložila najneskôr do konca roka 2005 návrhy na zmeny v súčasných ustanovujúcich aktoch agentúr s cieľom okrem iného, optimalizovať jej vzťahy s agentúrami; takéto návrhy by mali byť zamerané na:

                              a)

                              zlepšenie komunikácie medzi Komisiou a agentúrami,

                              b)

                              vytvorenie alebo rozšírenie spolupráce pri definovaní potrieb, ktoré je potrebné uspokojiť, a cieľov, ktoré je potrebné splniť, výsledkov, ktoré sa majú dosiahnuť a stratégie ich dosiahnutia, a pri stanovení štandardov pre sledovanie a vyhodnocovanie,

                              c)

                              podporu doplnkovej činnosti, lepšiu organizáciu potrebných zdrojov a ich efektívne rozdelenie s ohľadom na dosiahnutie stanovených výsledkov a vytvorenie komunikačnej stratégie na informovanie o týchto výsledkoch;

                  15.

                  zdôrazňuje skutočnosť, že Komisia pred prijatím akéhokoľvek rozhodnutia o návrhu na vytvorenie novej agentúry musí dôkladne vyhodnotiť potrebu a pridanú hodnotu funkcie tejto agentúry a zohľadniť existujúce štruktúry, zásady subsidiarity, rozpočtovej disciplíny a zjednodušenia postupov;

                  16.

                  očakáva, že Komisia urýchlene predloží hlavné smery v rámci personálnej politiky agentúr, o ktoré Parlament požiadal Komisiu pred koncom rozpočtového postupu na rok 2005;

            Všeobecné pripomienky adresované agentúram

                  17.

                  očakáva, že mu odteraz každá agentúra predloží správu, v ktorej zhrnie informácie o auditoch vykonaných vnútorným audítorom, poskytnutých odporúčaniach a opatreniach prijatých na základe týchto odporúčaní, v súlade s článkom 72 ods. 5 nariadenia (ES, Euratom) č. 2343/2002;

                  18.

                  vyzýva agentúry, aby vyvíjali väčšie úsilie o riadne uplatňovanie Služobného poriadku a podmienok zamestnávania ostatných zamestnancov Európskych spoločenstiev vo vzťahu k svojim zamestnancom (postupy prijímania do služobného pomeru a s tým spojené rozhodnutia, osobné záznamy, výpočet platov a ostatných nárokov, politika pracovného postupu, percentuálny podiel voľných pracovných miest, kvóty na dodržiavanie rovnosti pohlaví, atď.);

                  19.

                  berie na vedomie, že percentuálny podiel mužov a žien na celkovom zložení zamestnancov agentúr vo všeobecnosti poukazuje na nerovnováhu medzi mužmi a ženami; ľutuje, že muži, ktorí predstavujú približne jednu tretinu zamestnancov, sú nadmerne zastúpení vo vyšších pozíciách, zatiaľ čo ženy sú nadmerne zastúpené v nižších pozíciách; očakáva, že agentúry príjmu okamžité a účinné opatrenia na nápravu tejto situácie;

                  20.

                  vyzýva agentúry, aby zabezpečili, že všetky príslušné ustanovenia smernice 2002/73/ES Európskeho parlamentu a Rady z 23. septembra 2002, ktorými sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní, a pracovné podmienky (11) sa začlenia do ich príslušných personálnych politík;

                  21.

                  očakáva, že agentúry budú v súvislosti s príslušnými pripomienkami EDA plne rešpektovať rozpočtové zásady stanovené v nariadení o rozpočtových pravidlách, najmä zásadu rozpočtovej jednotnosti a rozpočtovej správnosti. Vyzýva tie agentúry, ktoré tak zatiaľ neurobili, aby plnili požiadavky spojené s účtovníctvom, stanovené v nariadení o rozpočtových pravidlách, a aby ešte viac posilnili postupy týkajúce sa vnútorného hospodárenia a kontroly, s cieľom zvýšiť dôveryhodnosť, transparentnosť a európsku pridanú hodnotu;

                  22.

                  povzbudzuje agentúry, najmä tie, ktorých činnosť súvisí s činnosťou alebo úlohami iných agentúr, aby posilnili spoluprácu a tak vytvorili podmienky pre rozvoj synergie; vyzýva ich, aby v prípade potreby formalizovali takúto spoluprácu v osobitných dohodách (spoločné vyhlásenia, memorandá o porozumení, rozhodnutia o spoločnom plánovaní a opatreniach/programoch, ktoré majú doplnkový charakter), aby sa predišlo duplicite práce a aby sa zabezpečilo, že výkony každej agentúry sa dajú jasne identifikovať a že výsledky spoločného úsilia predstavujú čo najväčšiu pridanú hodnotu a prínos ich práce; očakáva, že bude o tejto problematike pravidelne informovaný;

                  23.

                  Vyzýva agentúry, aby venovali osobitnú pozornosť postupom na uzatváranie a správu zmlúv; ďalej ich vyzýva k prijatiu všetkých primeraných opatrení týkajúcich sa ich administratívnych štruktúr s cieľom posilniť postupy vnútornej kontroly, komunikačné kanály a riadenie; je toho názoru, že takéto opatrenia môžu zahŕňať, ak je to potrebné a možné, zriadenie špecializovaných úsekov poverených tým, aby na základe analýzy rizika poradili ako najlepšie pripraviť postupy uzatvárania zmlúv, s cieľom zabezpečiť ich kontrolu a vykonať podľa potreby nadväzujúce opatrenia; v tejto súvislosti vyzýva Komisiu a EDA, aby posilnili spoluprácu s agentúrami;

                  24.

                  berie na vedomie ťažkosti, ktoré uviedli niektorí riaditelia, predovšetkým riaditelia novovytvorených agentúr, v súvislosti s dodržiavaním harmonogramu a lehôt na podávanie správ v súlade s nariadením o rozpočtových pravidlách; vyzýva riaditeľov agentúr, aby so zreteľom na budúcu revíziu nariadenia o rozpočtových pravidlách v roku 2005 informovali Výbor pre rozpočet a Výbor pre rozpočtovú kontrolu o problémoch, ktoré sa doteraz vyskytli, aby sa tieto problémy mohli zohľadniť v rámci revízie; očakáva, že riaditelia vypracujú konkrétne návrhy alternatívnych opatrení v spojení s lehotami, ktoré budú najlepšie zodpovedať ich spôsobu práce a zároveň budú rešpektovať povinnosti agentúr v súvislosti s podávaním správ v súlade s ustanoveniami nariadenia o rozpočtových pravidlách;

                  25.

                  berie na vedomie pozitívnu reakciu riaditeľov agentúr na žiadosť parlamentného výboru zodpovedného za prípravu absolutória o vytvorenie precíznejšieho komunikačného systému, najmä čo sa týka postupovania dokumentov, v súvislosti s povinnosťami agentúr podávať správy, zo strany agentúr tomuto výboru; je toho názoru, že lepšia organizácia tejto komunikácie posilní jeho spoluprácu s agentúrami a demokratickú kontrolu,

                  26.

                  vyzýva riaditeľov agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a riadnosti operácií, podobné vyhláseniam, ktoré podpisujú generálni riaditelia Komisie;

                  27.

                  vyzýva agentúry, aby vytvorili komplexnú komunikačnú stratégiu zodpovedajúcu potrebe vhodnou formou informovať o výsledkoch svojej práce nielen orgány, príslušné úrady členských štátov, odborníkov, partnerov alebo osobitných príjemcov, ale aj širokú verejnosť; vyzýva ďalej agentúry, aby so zreteľom na vypracovanie takejto stratégie zintenzívnili spoluprácu a vymieňali si informácie o najvhodnejších metódach zameraných na dosiahnutie tohto cieľa; očakáva, že agentúry ešte pred nasledujúcim postupom udeľovania absolutória dôsledne oboznámia jeho príslušné výbory o pokroku dosiahnutom pri vytváraní takejto stratégie s cieľom zabezpečiť účinné a včasné monitorovanie ich činností;

            Všeobecné pripomienky adresované EDA a agentúram

                  28.

                  víta iniciatívu EDA zahrnúť do svojich osobitných správ o agentúrach tabuľku s prehľadom údajov o právomociach, správe, dostupných zdrojoch a výsledkoch/výkonoch konkrétnej agentúry; je toho názoru, že to prispieva k prehľadnosti a transparentnosti práce týchto agentúr Spoločenstva a zároveň sa pre prípad potreby poskytuje užitočný základ pre porovnanie, čo môže pomôcť pri vytvorení harmonizovaného rámca pre agentúry, ktorý požadoval Parlament;

                  29.

                  vyzýva EDA a agentúry k posilneniu ich spolupráce, aby sa posilnili postupy a technické nástroje zamerané na zlepšenie riadenia všetkých rozpočtových a finančných záležitostí, v snahe o zavedenie metódy, ktorá od začiatku procesu vytvára predpoklady pre pozitívne rozhodnutie o absolutóriu; očakáva, že bude pravidelne informovaný o dosiahnutých pokrokoch a o používaní najvhodnejších metód;

                  30.

                  vyzýva EDA a agentúry, aby zvýšili transparentnosť kontradiktórneho postupu pred záverečnou správou EDA, aby sa predišlo rozporom a nejasnostiam, ktoré by mohli ohroziť vierohodnosť celého postupu; v tejto súvislosti vyzýva EDA a Komisiu, aby navrhli uskutočniteľný spôsob aktualizácie údajov o dosiahnutých zlepšeniach a/alebo zistených problémoch v období od prvého rokovania o prípravnej správe EDA až do prijatia rozhodnutia o udelení absolutória s cieľom podať čo najpravdivejší obraz o situácii agentúr.

         (1)  Ú. v. EÚ C 324, 30.12.2004, s. 1.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 245, 29.9.2003, s. 38.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 330, 4.11.2004, s. 8.

         (6)  Calculation according to the principles of Article 15 of Council Regulation (EC, Euratom) No 1150/2000 of 22 May 2000 (OJ L 130, 31.5.2000. p. 8.

         (7)  In 2003 the Agency depreciated its fixed assets for the first time.

         (8)  The negative balance is due to the fact that carry-overs are still being treated as expenditure, without any economic adjustment. A rough estimate of the adjustment to be applied suggests that the actual balance for the financial year is of the order of a EUR 1 million.

         NB: Differences in totals are due to the effects of rounding.

         Source: The Agency's data, the tables present, in summary form, the data provided by the Agency in its own accounts.

         (9)  Ako je uvedené v prílohe 1 Oznámenia Komisie Rade a Európskemu parlamentu – Budovanie našej spoločnej budúcnosti – Politické výzvy a rozpočtové prostriedky rozšírenej Únie 2007–2013 (KOM(2004) 0101, s. 38).

         (10)  Pozri prílohu k správe Komisie o následných opatreniach v súvislosti s absolutóriom na rok 2002 (KOM(2004) 0648, s. 108).

         (11)  Ú. v. ES L 269, 5.10.2002, s. 15.


title: Rozhodnutie Komisie z 16. decembra 2002 o pokračovaní porovnávacích skúšok a testov spoločenstva na množiteľskom a sadivovom materiále Prunus domestica podľa smernice Rady 92/34/EHSText s významom pre EHP

text:
Dôležité právne oznámenie

|

32002D0983

Úradný vestník L 341 , 17/12/2002 S. 0069 - 0069

		Rozhodnutie Komisiez 16. decembra 2002o pokračovaní porovnávacích skúšok a testov spoločenstva na množiteľskom a sadivovom materiále Prunus domestica podľa smernice Rady 92/34/EHS(Text s významom pre EHP)(2002/983/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 92/34/EHS z 28. apríla 1992 o uvádzaní na trh množiteľského materiálu ovocných drevín a ovocných drevín určených na výrobu ovocia [1] naposledy zmenenú a doplnenú rozhodnutím Komisie 2002/112/ES [2],so zreteľom na rozhodnutie Komisie 2001/896/ES z 12. decembra 2001, ktoré ustanovuje opatrenia pre porovnávacie skúšky a testy spoločenstva na množiteľskom a sadivovom materiále ovocných rastlín podľa smernice Rady 92/34/EHS [3], najmä na jeho článok 2,keďže:(1) Rozhodnutie 2001/896/ES ustanovuje opatrenia pre porovnávacie skúšky a testy, ktoré sa majú prevádzať podľa smernice 92/34/EHS, týkajúce sa Prunus dometica v období od roku 2002 do roku 2006.(2) Testy a skúšky uskutočnené v roku 2002 budú pokračovať v roku 2003,ROZHODLA TAKTO:Jediný článokPorovnávacie skúšky a testy spoločenstva, ktoré sa začali v roku 2002 na množiteľskom a sadivovom materiále Prunus domestica budú pokračovať v roku 2003 v súlade s rozhodnutím 2001/896/ES.V Bruseli 16. decembra 2002Za KomisiuDavid Byrnečlen Komisie[1] Ú. v. ES L 157, 10.6.1992, s. 10.[2] Ú. v. ES L 41, 13.2.2002, s. 44.[3] Ú. v. ES L 331, 15.12.2001, s. 95.--------------------------------------------------


title: 2012/114/EÚ: Rozhodnutie Rady zo 14. februára 2012 o pozícii, ktorú má Európska únia zaujať v rámci Generálnej rady Svetovej obchodnej organizácie, pokiaľ ide o žiadosť o udelenie výnimky WTO týkajúcej sa dodatočných autonómnych obchodných preferencií udelených Európskou úniou Pakistanu

text:
               24.2.2012

               SK

               Úradný vestník Európskej únie

               L 52/2

         ROZHODNUTIE RADY
   zo 14. februára 2012
   o pozícii, ktorú má Európska únia zaujať v rámci Generálnej rady Svetovej obchodnej organizácie, pokiaľ ide o žiadosť o udelenie výnimky WTO týkajúcej sa dodatočných autonómnych obchodných preferencií udelených Európskou úniou Pakistanu
   (2012/114/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Únia je v súčasnosti v procese prijímania právnych predpisov týkajúcich sa udelenia dodatočných autonómnych obchodných preferencií Pakistanu. Ak by Únii nebola udelená výnimka zo záväzkov podľa článku I ods. 1 a článku XIII Všeobecnej dohody o clách a obchode z roku 1994 (ďalej len „dohoda GATT z roku 1994“) v nevyhnutnom rozsahu, muselo by sa zaobchádzanie poskytované prostredníctvom týchto dodatočných autonómnych obchodných preferencií rozšíriť na všetky ostatné členské krajiny Svetovej obchodnej organizácie (ďalej len „WTO“). Preto je vhodné požiadať o výnimku z článku I ods. 1 a článku XIII dohody GATT z roku 1994 v nevyhnutnom rozsahu, podľa článku IX ods. 3 Dohody o založení Svetovej obchodnej organizácie uzavretej v Marakéši.

               (2)

               Únia pôvodne predložila žiadosť o výnimku, o ktorej má Generálna rada WTO rokovať, 18. novembra 2010 a následne ju 26. októbra 2011 prepracovala.

               (3)

               Je preto vhodné stanoviť pozíciu, ktorú má Únia v súvislosti s touto žiadosťou zaujať v rámci Generálnej rady WTO,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci Generálnej rady Svetovej obchodnej organizácie, je schváliť výnimku WTO týkajúcu sa dodatočných autonómnych obchodných preferencií, ktoré Európska únia udelila Pakistanu.
   Túto pozíciu vyjadrí Komisia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. februára 2012

            Za Radu

            predseda

         M. LIDEGAARD


title: 2013/792/EÚ: Rozhodnutie Rady zo 16. decembra 2013 o začatí automatizovanej výmeny daktyloskopických údajov s Fínskom

text:
               21.12.2013

               SK

               Úradný vestník Európskej únie

               L 349/103

         ROZHODNUTIE RADY
   zo 16. decembra 2013
   o začatí automatizovanej výmeny daktyloskopických údajov s Fínskom
   (2013/792/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Z tohto dôvodu je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (5)

               Fínsko vyplnilo dotazník o ochrane údajov a dotazník o výmene daktyloskopických údajov.

               (6)

               Fínsko úspešne uskutočnilo skúšobnú prevádzku spolu s Rakúskom.

               (7)

               Vo Fínsku sa uskutočnila hodnotiaca návšteva a správu o nej vypracoval rakúsky hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny daktyloskopických údajov, sa predložila Rade,

         PRIJALA TOTO ROZHODNUTIE:
   Článok 1
   Fínsko na účely automatizovaného vyhľadávania daktyloskopických údajov vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 16. decembra 2013

            Za Radu

            predseda

         V. JUKNA

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie výkonného výboru z 22. decembra 1994 o uvedení Dohovoru, ktorým sa vykonáva Schengenská dohoda z 19. júna 1990, do platnosti [SCH/Com-ex (94) 29 rev 2]

text:
Dôležité právne oznámenie

|

41994D0029

Úradný vestník L 239 , 22/09/2000 S. 0130 - 0132

		Rozhodnutie výkonného výboruz 22. decembra 1994o uvedení Dohovoru, ktorým sa vykonáva Schengenská dohoda z 19. júna 1990, do platnosti[SCH/Com-ex (94) 29 rev 2]VÝKONNÝ VÝBOR,so zreteľom na článok 2 Dohovoru, ktorým sa vykonáva Schengenská dohoda,so zreteľom na článok 131 vyššie uvedeného dohovoru,so zreteľom na článok 132 vyššie uvedeného dohovoru,so zreteľom na článok 139 ods. 2 v spojitosti s odsekmi 1 a 2 Spoločného vyhlásenia I o článku 139 obsiahnutom v záverečnom akte vyššie uvedeného dohovoru,ROZHODOL TAKTO:Dohovor, ktorým sa vykonáva Schengenská dohoda (ďalej "Dohovor") sa bude uplatňovať nezvratne:1. Uvedenie pravidiel a nariadení do platnostiDohovor sa uvedie do platnosti vo svojej celistvosti 26. marca 1995 pre pôvodné signatárske štáty, menovite Belgicko, Nemecko, Francúzsko, Luxembursko a Holandsko, a pristupujúce štáty Španielsko a Portugalsko.Počnúc týmto dátumom platia ustanovenia Dohovoru na vzťahy medzi Schengenskými zmluvnými stranami v súlade s rozhodnutiami výkonného výboru, najmä tými vzťahujúcimi sa na:- zrušenie kontrol osôb na vnútorných hraniciach, najmä odstránenie prekážok a obmedzení premávky na cestných priechodoch na vnútorných hraniciach[SCH/Com-ex (94) 1 rev 2],- zavedenie a uplatňovanie Schengenských opatrení na letiskách a aerodrómoch[SCH/Com-ex (94) 17 rev 4],- vykonávanie kontrol na vonkajších hraniciach a opatrenia na ďalšie zlepšenie bezpečnosti na vonkajších hraniciach,(SCH/Com-ex (93) 4 rev 2 corr [1]; SCH/Com-ex (94) decl. 8 corr [2]; SCH/Com-ex (94) 12 [3]; SCH/Com-ex (94) 16 rev; SCH/Com-ex (94) 23 rev [4],- spoločnú vízovú politiku[SCH/Com-ex (93) 6 [5]; SCH/Com-ex (93) 7 [6]; SCH/Com-ex (93) 19 [7]; SCH/Com-ex (93) 24; SCH/Com-ex (93) 21; SCH/Com-ex (94) 15 rev; SCH/Com-ex (94) 2; SCH/Com-ex (94) 5 [8]; SCH/Com-ex (94) 6 [9]; SCH/Com-ex (94) 7 [10]; SCH/Com-ex (94) 20 rev [11]; SCH/Com-ex (94) 24 [12]],- boj proti nedovolenému obchodu s omamnými a psychotropnými látkami[SCH/Com-ex (93) 9; SCH/Com-ex (94) 28 rev],- zodpovednosť za preskúmanie žiadostí o azyl[SCH/Com-ex (93) 15 corr [13]; SCH/Com-ex (94) 3 [14], SCH/Com-ex (94) 11 [15]] a- vzájomnú medzinárodnú súdnu pomoc [SCH/Com-ex (93) 14].Rozhodnutie bude prijaté neskôr pre krajiny, ktoré pristúpili k dohovoru, menovite Taliansko a Grécko, akonáhle tieto splnia predpoklady na uvedenie dohovoru do platnosti.2. Vyhlásenie funkčnosti Schengenského informačného systému (SIS)SIS bude vyhlásený za funkčný a prístupný orgánom oprávneným na priamu konzultáciu o údajoch v ňom obsiahnutých dňa 26. marca 1995.Príručka SIRENE [SCH/Com-ex (93) 8 [16] ] dopĺňajúca SIS bude platiť vo svojej celistvosti s účinnosťou od tohto dátumu.Na základe záverov správy riadiaceho výboru SIS sa výkonný výbor domnieva, že SIS bude k tomuto dátumu funkčný a že jestvujúce vnútroštátne údaje považované za kľúčové v zmysle jeho vyhlásenia z 18. októbra 1993 [SCH/Com-ex (93) decl. 1 [17] ] budú potom zhromaždené v súlade s jeho vyhlásením z 27. júna 1994 [SCH/Com-ex (94) decl. 4 rev. 2].K tomuto dátumu preberie svoje funkcie Spoločný dozorný orgán ustanovený podľa článku 115 dohovoru.Ustanovenia dohovoru o ochrane údajov budú platiť vo svojej celistvosti. Výkonný výbor sa odvoláva na oznámenie dočasného spoločného dozorného orgánu o ochrane údajov, podľa ktorého zmluvné strany, ktoré úspešne ukončili testy, spĺňajú podmienky ochrany údajov požadované na zavedenie SIS do prevádzky.3. Opatrenia pre prípravné obdobie (22. december 1994 až 26. marec 1995)Výkonný výbor žiada, aby zmluvné strany, ktoré úspešne ukončili testy prijali pred 26. marcom 1995 nasledovné opatrenia:- konsolidovať v zmysle organizačných a ľudských zdrojov opatrenia nevyhnutné na plné uplatnenie Schengenských pravidiel a nariadení, najmä v oblasti konzulárnej, súdnej a policajnej spolupráce, ako aj v boji proti omamným látkam; pokračovať v zabezpečení školenia kompetentného personálu v uplatňovaní Schengenských pravidiel a nariadení, a- ukončiť prípravy týkajúce sa technických, organizačných a ľudských zdrojov, v súvislosti so zavedením národných SIS do prevádzky vo vzťahu k centrálnemu SIS a ukončiť prípravy pre prístup konečného užívateľa do tohoto systému.Výkonný výbor ukladá riadiacemu výboru SIS potvrdiť v primeranom čase pred vyššie uvedeným dátumom, že SIS je pripravený na prevádzku v zmysle technických, organizačných a ľudských zdrojov.Výkonný výbor žiada, aby zmluvné strany potvrdili, že systém je prístupný orgánom oprávneným na priamu konzultáciu, ktoré boli výkonnému výboru oznámené [SCH/OR.SIS (94) 18 rev. 3].Výkonný výbor žiada, aby zmluvné strany retroaktívne zhromaždili počas tohto obdobia ostatné údaje o osobách alebo objektoch, ktoré idú nad rámec údajov považovaných za kľúčové [SCH/Com-ex (94) decl. 4 rev 2 [18] ]. Databázy SIS musia byť neustále aktualizované.Výkonný výbor vyzýva zmluvné strany, aby zabezpečili, že letecké spoločnosti urobia zmeny nevyhnutné pre voľný pohyb osôb najneskôr do zmeny v rozpisoch letov 26. marca 1995, a že prevádzkovatelia letísk zavŕšia opatrenia stanovené na tento účel v rozhodnutí o zavedení a uplatnení Schengenských opatrení na letiskách a aerodrómoch [SCH/Com-ex (94) 17 rev 4] a vytvoria do tohto dátumu nevyhnutné organizačné a technické predpoklady pre voľný pohyb osôb.Žiada sa, aby zmluvné strany podľa toho čo najskôr informovali letecké spoločnosti a prevádzkovateľov letísk.4. Organizácia uplatnenia dohovoru po jeho vstupe do platnosti, najmä v počiatočnej fáze uplatneniaÚčelom vykonávania dohovoru je zvýšenie bezpečnosti občanov v Európe pri súčasnom vytvorení predpokladov nevyhnutných na dosiahnutie voľného pohybu osôb v zmysle článku 7a zmluvy o založení Európskeho spoločenstva.Výkonný výbor preto prikladá zvláštnu dôležitosť počiatočnej fáze uplatňovania dohovoru v jeho celistvosti počas prvých troch mesiacov po 26. marci 1995.Každá zmluvná strana bude zodpovedná za uplatnenie dohovoru, najmä za zrušenie kontrol na vnútorných hraniciach počas počiatočnej fázy uplatnenia. Zmluvné strany sa budú navzájom informovať, konzultovať kedykoľvek je to nevyhnutné a budú úzko spolupracovať.Na základe potreby vytvorenia nástroja nevyhnutného na uplatňovanie dohovoru týmto výkonný výbor rozhodol o zostavení stálej kontrolnej štruktúry zloženej z existujúcej centrálnej skupiny a jej pracovných skupín a podskupín.Výkonný výbor ukladá stálej kontrolnej štruktúre počas počiatočnej fázy uplatnenia obzvlášť podrobne monitorovať uplatňovanie Schengenských pravidiel a nariadení tak, aby sa identifikovali, analyzovali a rýchlo vyriešili akékoľvek technické problémy a ak je to nevyhnutné, prijali opatrenia s ohľadom na efektívnejšie uplatňovanie dohovoru.Výkonný výbor ukladá predsedajúcej krajine od 1. januára 1995 pripraviť prácu tejto kontrolnej štruktúry a najmä zabezpečiť, aby pracovné skupiny identifikovali všetky ťažkosti a rýchlo spracovali riešenia.Počas počiatočného trojmesačného obdobia uplatňovania sa budú pracovné skupiny kontrolnej štruktúry schádzať pravidelne a tak často, ako to bude nevyhnutné.Ak sa budú v konkrétnych prípadoch vyžadovať naliehavé rozhodnutia, centrálna skupina môže zvolať v krátkej lehote vybrané stretnutie ako kontrolný výbor. Kontrolný výbor bude pozostávať buď z vedúcich delegácií každej zmluvnej strany alebo vysoko postaveného úradníka určeného každou zo zmluvných strán za asistencie zástupcov pracovných skupín, s ktorými musia konzultovať pri riešení všetkých vznikajúcich problémov.Na žiadosť jednej zmluvnej strany centrálna skupina taktiež vykoná všeobecnú analýzu vzniknutých ťažkostí a navrhne riešenia vypracované v spolupráci s pracovnými skupinami a podskupinami.V prípade nedosiahnutia dohody v rámci centrálnej skupiny bude záležitosť postúpená výkonnému výboru. V tomto ohľade musí byť dotknutým zmluvným stranám daná príležitosť vyjadriť stanovisko k jej záverom.Každá zmluvná strana môže tiež žiadať, aby centrálna skupina zhodnotila situácie, ktoré vznikli iba na jej vlastnom území.Tri mesiace po uvedení dohovoru do platnosti predloží centrálna skupina výkonnému výboru správu zaoberajúcu sa fungovaním SIS, účinnosťou kontrol na vonkajších hraniciach, efektívnosťou boja proti omamným látkam a výsledkami policajne a súdnej spolupráce.Centrálna skupina predloží všeobecnú správu výkonnému výboru do 31. marca 1996.V Bonne 22. decembra 1994PredsedaBernd Schmidbauer[1] Pozri SCH/Com-ex (99) 13.[2] Tento dokument nie je prevzatý do acquis.[3] Pozri SCH/Com-ex (99) 13.[4] Pozri SCH/Com-ex (99) 13.[5] Tento dokument nie je prevzatý do acquis.[6] Pozri SCH/Com-ex (99) 13.[7] Tento dokument nie je prevzatý do acquis.[8] Pozri SCH/Com-ex (99) 13.[9] Pozri SCH/Com-ex (99) 13.[10] Pozri SCH/Com-ex (99) 13.[11] Pozri SCH/Com-ex (99) 13.[12] Pozri SCH/Com-ex (99) 13.[13] Azylové ustanovenia prevzaté v Bonnskom protokole [SCH/Com-ex (94) 3].[14] Azylové ustanovenia prevzaté v Bonnskom protokole [SCH/Com-ex (94) 3].[15] Azylové ustanovenia prevzaté v Bonnskom protokole [SCH/Com-ex (94) 3].[16] Nahradené SCH/Com-ex (99) 5.[17] Tento dokument nie je prevzatý do acquis.[18] Tento dokument nie je prevzatý do acquis.--------------------------------------------------


title: Rozhodnutie Európskeho parlamentu a Rady (EÚ) 2016/1112 zo 6. júla 2016 o poskytnutí ďalšej makrofinančnej pomoci Tunisku

text:
               9.7.2016

               SK

               Úradný vestník Európskej únie

               L 186/1

         ROZHODNUTIE EURÓPSKEHO PARLAMENTU A RADY (EÚ) 2016/1112
   zo 6. júla 2016
   o poskytnutí ďalšej makrofinančnej pomoci Tunisku
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212 ods. 2,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               Vzťahy medzi Európskou úniou (ďalej len „Únia“) a Tuniskou republikou (ďalej len „Tunisko“) sa rozvíjajú v rámci európskej susedskej politiky (ďalej len „ESP“). Tunisko bolo prvou stredozemskou krajinou, ktorá podpísala dohodu o pridružení (2) s Úniou 17. júla 1995, ktorá nadobudla platnosť 1. marca 1998. Na základe uvedenej dohody Tunisko dokončilo zrušenie cla na priemyselné výrobky v roku 2008, čím sa Tunisko stalo prvou stredozemskou krajinou, ktorá vstúpila do zóny voľného obchodu s Úniou. Bilaterálny politický dialóg a hospodárska spolupráca sa ďalej rozvíjali v rámci akčných plánov ESP, z ktorých najnovší sa vzťahuje na obdobie rokov 2013 – 2017.

               (2)

               Po revolúcii a zosadení prezidenta Bena Aliho 14. januára 2011 sa 23. októbra 2011 uskutočnili prvé slobodné a demokratické voľby v Tunisku. V januári 2014 bola prijatá nová ústava a v poslednom štvrťroku 2014 sa uskutočnili parlamentné a prezidentské voľby, pričom sa hlavní politickí činitelia usilujú o realizáciu reforiem smerom k plnohodnotnému demokratickému systému.

               (3)

               Súbežne s týmto procesom politickej transformácie je tuniské hospodárstvo poškodzované nepretržitými domácimi nepokojmi, regionálnou nestabilitou (vrátane dôsledkov konfliktu v Líbyi) a oslabeným medzinárodným prostredím (najmä v Únii, ktorá je hlavným obchodným partnerom Tuniska). Uvedený nepriaznivý vývoj podstatne oslabil výkonnosť jeho rastu, ako aj jeho fiškálnu pozíciu a platobnú bilanciu.

               (4)

               V nadväznosti na politické zmeny, ktoré v Tunisku prebiehajú od roku 2011, Únia vyjadrila svoj jednoznačný záväzok podporovať Tunisko v jeho procese hospodárskych a politických reforiem. Zvýšila svoju finančnú podporu Tunisku, prehĺbila svoju spoluprácu v mnohých oblastiach vrátane občianskej spoločnosti, volebného systému, bezpečnosti, regionálneho rozvoja a sociálnych a hospodárskych reforiem. Okrem toho ponúkla možnosť uzavretia dohody o prehĺbenej a komplexnej zóne voľného obchodu, o ktorej sa začalo rokovať v októbri 2014.

               (5)

               V týchto zložitých hospodárskych a finančných súvislostiach tuniské orgány a Medzinárodný menový fond (ďalej len „MMF“) sa v apríli 2013 dohodli na trojročnom nepreventívnom pohotovostnom úvere v hodnote 1 146 miliónov SDR (zvláštne práva čerpania) na podporu tuniského programu ekonomických úprav a reforiem, ktorý bol následne predĺžený do konca roka 2015. Po šiestich skončených preskúmaniach programu bolo v rámci programu MMF čerpaných celkovo 1 500 miliónov USD.

               (6)

               Tunisko v auguste 2013 požiadalo Úniu o doplnkovú makrofinančnú pomoc. Odpoveďou na túto žiadosť bolo prijatie rozhodnutia o poskytnutí makrofinančnej pomoci v objeme 300 miliónov EUR vo forme úverov (ďalej len „MFP-I“) v máji 2014 (3). Memorandum o porozumení, v ktorom sú vymedzené politické podmienky týkajúce MFP-I, nadobudlo platnosť 4. marca 2015. Po uskutočnení dohodnutých politických opatrení bola prvá tranža MFP-I vyplatená 7. mája 2015 a druhá tranža bola vyplatená 1. decembra 2015.

               (7)

               Únia v rámci svojho programu bežnej spolupráce poskytla 524 miliónov EUR vo forme grantov v období rokov 2011 – 2015 na podporu tuniského programu hospodárskych a politických reforiem. Okrem toho bolo Tunisku v období rokov 2011 – 2013 pridelených 155 miliónov EUR v rámci programu „Podpora partnerstva, reforiem a inkluzívneho rastu“ (SPRING) a v období rokov 2014 a 2015 mu bolo v rámci zastrešujúceho programu pridelených 122 miliónov EUR. Európska investičná banka navyše od roku 2011 poskytla úvery vo výške 1 338 miliónov EUR.

               (8)

               Hospodárstvo Tuniska v roku 2015 výrazne zasiahlo niekoľko teroristických útokov, ktorých cieľom boli hlavné odvetvia hospodárstva, ako je cestovný ruch a doprava, a ich zámerom bolo prerušenie konsolidácie jeho politickej transformácie. Uvedené útoky mali negatívny vplyv na oživenie tuniského hospodárstva, ktorým začalo prechádzať. Spolu s pretrvávajúcou regionálnou nestabilitou (vrátane opätovného vzplanutia konfliktu v Líbyi) a stále oslabeným európskym a globálnym hospodárskym prostredím uvedené udalosti ešte viac zhoršili už zlú platobnú bilanciu a fiškálnu pozíciu Tuniska. Výsledkom toho boli výrazný rozdiel vo vonkajšom financovaní a rozpočtový deficit.

               (9)

               V týchto zložitých súvislostiach Únia opätovne potvrdila svoj záväzok podporovať Tunisko v jeho procese hospodárskych a politických reforiem. Konkrétne bol tento záväzok vyjadrený v záveroch zasadnutia Asociačnej rady medzi Úniou a Tuniskom v marci 2015, ako aj po teroristickom útoku v blízkosti mesta Sousse v júni 2015 v záveroch Rady z 20. júla 2015. Politická a hospodárska podpora procesu reforiem v Tunisku zo strany Únie je v súlade s politikou Únie voči regiónu južného Stredozemia, ako sa stanovuje v rámci ESP.

               (10)

               V nadväznosti na zhoršenie hospodárskej a finančnej situácie Tuniska začali MMF a Tunisko viesť rokovania o následnom úvere väčšieho objemu, ktorý by mohol byť vo forme rozšíreného fondu (ďalej len „program MMF“) a ktorý by pravdepodobne pokrýval štvorročné obdobie so začiatkom od jari 2016. Nový program MMF by sa zameriaval na zmiernenie ťažkostí Tuniska v oblasti krátkodobej platobnej bilancie pri súčasnom stimulovaní uskutočňovania zásadných opatrení v oblasti úprav.

               (11)

               S ohľadom na zhoršujúcu sa hospodársku situáciu a vyhliadky požiadalo Tunisko v auguste 2015 Úniu o ďalšiu makrofinančnú pomoc.

               (12)

               Vzhľadom na to, že Tunisko je krajina, na ktorú sa vzťahuje ESP, malo by sa považovať za oprávnené na získanie makrofinančnej pomoci Únie.

               (13)

               Makrofinančná pomoc Únie by mala byť výnimočným finančným nástrojom určeným na účelovo neviazanú a všeobecnú podporu platobnej bilancie, ktorý je zameraný na okamžité potreby vonkajšieho financovania príjemcu, pričom by sa malo podporiť vykonávanie politického programu obsahujúceho zásadné bezodkladné opatrenia v oblasti úprav a štrukturálnych reforiem zamerané na zlepšenie platobnej bilancie v krátkodobom horizonte.

               (14)

               Keďže v platobnej bilancii Tuniska naďalej existuje značný zostatkový rozdiel vo vonkajšom financovaní presahujúci zdroje poskytnuté MMF a ďalšími multilaterálnymi inštitúciami, makrofinančná pomoc Únie, ktorá sa má poskytnúť Tunisku, sa v súčasnej výnimočnej situácii považuje za vhodnú reakciu na žiadosť Tuniska o podporu stabilizácie hospodárstva v spojení s programom MMF. Prostredníctvom makrofinančnej pomoci Únie, ktorá dopĺňa zdroje dostupné v rámci finančného mechanizmu MMF, by sa podporila stabilizácia hospodárstva Tuniska a tuniský program štrukturálnych reforiem.

               (15)

               Makrofinančná pomoc Únie by sa mala zamerať na podporu obnovy udržateľného stavu vonkajšieho financovania Tuniska, a tým podporiť jeho hospodársky a sociálny rozvoj.

               (16)

               Výška makrofinančnej pomoci Únie sa určuje na základe celkového kvantitatívneho posúdenia zostatkových potrieb vonkajšieho financovania Tuniska, pričom sa zohľadňuje aj jeho schopnosť financovania z vlastných zdrojov, a najmä z medzinárodných rezerv, ktoré má k dispozícii. Makrofinančná pomoc Únie by mala dopĺňať programy a zdroje MMF a Svetovej banky. Pri určení výšky pomoci sa zohľadňujú aj očakávané finančné príspevky od viacstranných darcov, potreba zaistiť spravodlivé rozdelenie zaťaženia medzi Úniu a ostatných darcov, ako aj doterajšie využívanie ďalších nástrojov Únie na vonkajšie financovanie v Tunisku a celkový prínos zapojenia Únie.

               (17)

               Komisia by mala zaistiť, aby bola makrofinančná pomoc Únie právne a vecne zosúladená s kľúčovými zásadami, cieľmi a opatreniami prijatými v rôznych oblastiach vonkajšej činnosti a ostatnými relevantnými politikami Únie.

               (18)

               Makrofinančnou pomocou Únie by sa mala podporovať vonkajšia politika Únie voči Tunisku. Útvary Komisie a Európska služba pre vonkajšiu činnosť by mali úzko spolupracovať pri poskytovaní makrofinančnej pomoci tak, aby koordinovali vonkajšiu politiku Únie a zabezpečili jej jednotnosť.

               (19)

               Makrofinančnou pomocou Únie by sa mal podporiť záväzok Tuniska uznávať hodnoty, ktoré vyznáva spoločne s Úniou, vrátane hodnôt, ako je demokracia, právny štát, dobrá správa vecí verejných, dodržiavanie ľudských práv, udržateľný rozvoj a znižovanie chudoby, ako aj jeho záväzok dodržiavať zásady otvoreného a spravodlivého obchodu založeného na pravidlách.

               (20)

               Podmienkou poskytnutia makrofinančnej pomoci Únie by malo byť rešpektovanie účinných demokratických mechanizmov vrátane pluralitného parlamentného systému a zásad právneho štátu a dodržiavanie ľudských práv zo strany Tuniska. Špecifickými cieľmi makrofinančnej pomoci Únie by okrem toho malo byť zvýšenie efektívnosti, transparentnosti a zodpovednosti systémov riadenia verejných financií v Tunisku a presadzovanie štrukturálnych reforiem zameraných na podporu udržateľného a inkluzívneho rastu, vytvárania pracovných miest a fiškálnej konsolidácie. Plnenie podmienok, ako aj dosahovanie uvedených cieľov by mala pravidelne monitorovať Komisia a Európska služba pre vonkajšiu činnosť.

               (21)

               S cieľom zaistiť účinnú ochranu finančných záujmov Únie v súvislosti s makrofinančnou pomocou Únie by malo Tunisko prijať vhodné opatrenia, pokiaľ ide o predchádzanie podvodom, korupcii a iným nezrovnalostiam spojeným s pomocou a boj proti nim. Okrem toho by sa malo stanoviť, že Komisia bude vykonávať kontroly a Dvor audítorov bude vykonávať audity.

               (22)

               Poskytnutím makrofinančnej pomoci Únie nie sú dotknuté právomoci Európskeho parlamentu a Rady ako dvoch zložiek rozpočtového orgánu.

               (23)

               Sumy financovania potrebné na poskytnutie makrofinančnej pomoci by mali byť v súlade s rozpočtovými prostriedkami stanovenými vo viacročnom finančnom rámci.

               (24)

               Makrofinančnú pomoc Únie by mala riadiť Komisia. S cieľom zabezpečiť, aby Európsky parlament a Rada mohli sledovať vykonávanie tohto rozhodnutia, by ich Komisia mala pravidelne informovať o vývoji v súvislosti s pomocou a poskytovať im príslušné dokumenty.

               (25)

               S cieľom zabezpečiť jednotné podmienky vykonávania tohto rozhodnutia by sa mali na Komisiu preniesť vykonávacie právomoci. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (4).

               (26)

               Na makrofinančnú pomoc Únie by sa mali vzťahovať podmienky v oblasti hospodárskej politiky, ktoré sa majú stanoviť v memorande o porozumení. S cieľom zabezpečiť jednotné podmienky vykonávania a na účely efektívnosti by mala byť Komisia splnomocnená rokovať o takýchto podmienkach s tuniskými orgánmi pod dohľadom výboru zástupcov členských štátov v súlade s nariadením (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potenciálne významný vplyv pomoci presahujúcej 90 miliónov EUR je vhodné, aby sa na operácie presahujúce uvedenú prahovú hodnotu uplatnil postup preskúmania. Vzhľadom na výšku makrofinančnej pomoci Únie poskytnutej Tunisku by sa mal na prijatie memoranda o porozumení a na zníženie, pozastavenie alebo zrušenie pomoci uplatniť postup preskúmania,

         PRIJALI TOTO ROZHODNUTIE:
   Článok 1
   1.   Únia v záujme podpory stabilizácie hospodárstva a programu rozsiahlych reforiem v Tunisku poskytne Tunisku makrofinančnú pomoc (ďalej len „makrofinančná pomoc Únie“) v maximálnej výške 500 miliónov EUR. Účelom pomoci je prispieť na pokrytie potrieb Tuniska v súvislosti s platobnou bilanciou, ako sa uvádza v programe MMF.
   2.   Celá suma makrofinančnej pomoci Únie sa Tunisku poskytuje vo forme úverov. Komisia je splnomocnená požičať si v mene Únie potrebné finančné prostriedky na kapitálových trhoch alebo od finančných inštitúcií a následne ich požičať Tunisku. Úvery majú v priemere maximálnu splatnosť 15 rokov.
   3.   Vyplatenie makrofinančnej pomoci Únie riadi Komisia spôsobom, ktorý je v súlade s dohodami alebo dohovormi dosiahnutými medzi MMF a Tuniskom a s kľúčovými zásadami a cieľmi hospodárskych reforiem stanovenými v dohode o pridružení medzi EÚ a Tuniskom. Komisia pravidelne informuje Európsky parlament a Radu o vývoji v súvislosti s poskytovaním makrofinančnej pomoci Únie vrátane jej vyplácania a uvedeným inštitúciám včas poskytuje príslušné dokumenty.
   4.   Makrofinančná pomoc Únie je k dispozícii počas obdobia dva a pol roka, počínajúc prvým dňom od nadobudnutia platnosti memoranda o porozumení uvedeného v článku 3 ods. 1
   5.   Ak sa potreby Tuniska v oblasti financovania počas obdobia vyplácania makrofinančnej pomoci Únie v porovnaní s pôvodnými prognózami zásadne znížia, Komisia konajúc v súlade s postupom preskúmania uvedeným v článku 7 ods. 2 zníži výšku pomoci alebo ju pozastaví, či zruší.
   Článok 2
   1.   Podmienkou poskytnutia makrofinančnej pomoci Únie je rešpektovanie účinných demokratických mechanizmov vrátane pluralitného parlamentného systému a zásad právneho štátu a dodržiavanie ľudských práv zo strany Tuniska.
   2.   Komisia a Európska služba pre vonkajšiu činnosť monitorujú plnenie podmienky stanovenej v odseku 1 počas celého obdobia trvania makrofinančnej pomoci Únie.
   3.   Odseky 1 a 2 sa uplatňujú v súlade s rozhodnutím Rady 2010/427/EÚ (5).
   Článok 3
   1.   Komisia sa v súlade s postupom preskúmania uvedeným v článku 7 ods. 2 dohodne s tuniskými orgánmi na jasne vymedzených podmienkach v oblasti hospodárskej politiky a finančných podmienkach zameraných na štrukturálne reformy a zdravé verejné financie, ktorým makrofinančná pomoc Únie musí podliehať a ktoré sa stanovia v memorande o porozumení (ďalej len „memorandum o porozumení“). Podmienky v oblasti hospodárskej politiky a finančné podmienky stanovené v memorande o porozumení musia byť v súlade s dohodami alebo dohovormi uvedenými v článku 1 ods. 3 vrátane programov makroekonomických úprav a štrukturálnych reforiem, ktoré Tunisko vykonáva s podporou MMF.
   2.   Podmienky uvedené v odseku 1 sa zamerajú najmä na zvýšenie efektívnosti, transparentnosti a zodpovednosti v oblasti riadenia verejných financií v Tunisku, a to aj pri využívaní makrofinančnej pomoci Únie. Pri navrhovaní politických opatrení sa riadne zohľadňuje aj pokrok dosiahnutý pri vzájomnom otváraní trhov, rozvoj spravodlivého obchodu založeného na pravidlách a ostatné priority v kontexte vonkajšej politiky Únie. Pokrok pri dosahovaní uvedených cieľov Komisia pravidelne monitoruje.
   3.   Podrobné finančné podmienky makrofinančnej pomoci Únie sa stanovujú v dohode o úvere, ktorú majú uzavrieť Komisia a tuniské orgány.
   4.   Komisia v pravidelných intervaloch overuje, či sa pokračuje v plnení podmienok uvedených v článku 4 ods. 3, ako aj skutočnosť, či je hospodárska politika Tuniska v súlade s cieľmi makrofinančnej pomoci Únie. Komisia pri tejto činnosti úzko spolupracuje s MMF a so Svetovou bankou a v prípade potreby s Európskym parlamentom a Radou.
   Článok 4
   1.   Za predpokladu splnenia podmienok uvedených v odseku 3 poskytne Komisia makrofinančnú pomoc Únie vo forme úveru v troch splátkach. Výška každej splátky sa stanoví v memorande o porozumení.
   2.   Sumy makrofinančnej pomoci Únie sa v prípade potreby zabezpečia v súlade s nariadením Rady (ES, Euratom) č. 480/2009 (6).
   3.   Komisia rozhoduje o vyplatení splátok za predpokladu splnenia všetkých týchto podmienok:

               a)

               podmienka stanovená v článku 2;

               b)

               trvalo uspokojivé výsledky pri vykonávaní politického programu obsahujúceho zásadné opatrenia v oblasti úprav a štrukturálnych reforiem s podporou nepreventívneho úverového mechanizmu MMF a

               c)

               uspokojivé plnenie podmienok v oblasti hospodárskej politiky a finančných podmienok, ktoré sa dohodli v memorande o porozumení.

         Vyplatenie druhej splátky sa v zásade uskutoční najskôr tri mesiace po vyplatení prvej splátky. Vyplatenie tretej splátky sa v zásade uskutoční najskôr tri mesiace po vyplatení druhej splátky.
   4.   V prípade, že podmienky uvedené v prvom pododseku odseku 3 nie sú priebežne plnené, Komisia dočasne pozastaví alebo zruší vyplácanie makrofinančnej pomoci Únie. V takýchto prípadoch oznámi Európskemu parlamentu a Rade dôvody uvedeného pozastavenia alebo zrušenia.
   5.   Makrofinančná pomoc Únie sa vypláca Centrálnej banke Tuniska. V súlade s ustanoveniami, ktoré sa majú dohodnúť v memorande o porozumení, vrátane potvrdenia zostatkových potrieb financovania rozpočtu, sa finančné prostriedky Únie môžu previesť tuniskému ministerstvu financií ako konečnému príjemcovi.
   Článok 5
   1.   Operácie prijímania a poskytovania úverov súvisiace s makrofinančnou pomocou Únie sa vykonávajú v eurách s použitím valuty rovnakého dátumu a nesmú pre Úniu predstavovať zmenu splatnosti, ani ju vystaviť žiadnemu riziku spojenému so zmenou výmenného kurzu alebo úrokovej sadzby, ani inému obchodnému riziku.
   2.   Pokiaľ to okolnosti umožňujú a ak o to Tunisko požiada, môže Komisia prijať potrebné kroky, aby zabezpečila, že sa do podmienok úveru zaradí doložka o predčasnom splatení úveru a že tejto doložke bude zodpovedať príslušná doložka v podmienkach týkajúcich sa operácií prijímania úverov.
   3.   Pokiaľ okolnosti umožnia zlepšenie úrokovej sadzby úveru a ak o to Tunisko požiada, môže sa Komisia rozhodnúť úplne alebo čiastočne refinancovať svoje počiatočné úvery alebo môže reštrukturalizovať príslušné finančné podmienky. Operácie refinancovania alebo reštrukturalizácie sa vykonávajú v súlade s odsekmi 1 a 4 a nesmú viesť k predĺženiu splatnosti dotknutých prijatých úverov ani k zvýšeniu sumy istiny nesplatenej k dátumu refinancovania alebo reštrukturalizácie.
   4.   Všetky náklady, ktoré vzniknú Únii a ktoré súvisia s operáciami prijímania a poskytovania úverov na základe tohto rozhodnutia, znáša Tunisko.
   5.   Komisia informuje Európsky parlament a Radu o vývoji operácií uvedených v odsekoch 2 a 3.
   Článok 6
   1.   Makrofinančná pomoc Únie sa poskytuje v súlade s nariadením Európskeho parlamentu a Rady (EÚ, Euratom) č. 966/2012 (7) a s delegovaným nariadením Komisie (EÚ) č. 1268/2012 (8).
   2.   Makrofinančná pomoc Únie podlieha priamemu hospodáreniu.
   3.   Dohoda o úvere uvedená v článku 3 ods. 3 obsahuje ustanovenia s cieľom:

               a)

               zabezpečiť, aby Tunisko pravidelne kontrolovalo, či sa finančné prostriedky poskytované z rozpočtu Únie riadne využívajú, aby prijalo vhodné opatrenia na predchádzanie nezrovnalostiam a podvodom, a v prípade potreby, aby podniklo právne kroky s cieľom získať späť akékoľvek finančné prostriedky poskytnuté podľa tohto rozhodnutia, ktoré boli získané neoprávnene;

               b)

               zabezpečiť ochranu finančných záujmov Únie, a to najmä zavedením konkrétnych opatrení v súvislosti s prevenciou a bojom proti podvodom, korupcii a iným nezrovnalostiam s dosahom na makrofinančnú pomoc Únie v súlade s nariadením Rady (ES, Euratom) č. 2988/95 (9), nariadením Rady (Euratom, ES) č. 2185/96 (10) a nariadením Európskeho parlamentu a Rady (EÚ, Euratom) č. 883/2013 (11);

               c)

               výslovne splnomocniť Komisiu vrátane Európskeho úradu pre boj proti podvodom alebo ich zástupcov na vykonávanie kontrol vrátane kontrol a inšpekcií na mieste;

               d)

               výslovne splnomocniť Komisiu a Dvor audítorov na vykonávanie auditov počas obdobia dostupnosti makrofinančnej pomoci Únie a po tomto období vrátane auditov dokumentov a auditov na mieste, ako sú napríklad operatívne posúdenia;

               e)

               zabezpečiť, aby mala Únia nárok na predčasné splatenie úveru, ak sa zistí, že Tunisko sa v súvislosti s riadením makrofinančnej pomoci Únie dopustilo podvodu alebo korupcie alebo akéhokoľvek iného protiprávneho konania poškodzujúceho finančné záujmy Únie.

         4.   Komisia pred vykonávaním makrofinančnej pomoci Únie posúdi prostredníctvom operatívneho posúdenia primeranosť finančných opatrení, administratívnych postupov a vnútorných a vonkajších kontrolných mechanizmov Tuniska, ktoré sa týkajú pomoci.
   Článok 7
   1.   Komisii pomáha výbor. Uvedený výbor je výborom v zmysle nariadenia (EÚ) č. 182/2011.
   2.   Ak sa odkazuje na tento odsek, uplatňuje sa článok 5 nariadenia (EÚ) č. 182/2011.
   Článok 8
   1.   Komisia každý rok do 30. júna predloží Európskemu parlamentu a Rade správu o vykonávaní tohto rozhodnutia v predchádzajúcom roku vrátane hodnotenia uvedeného vykonávania. V tejto správe sa:

               a)

               preskúma dosiahnutý pokrok v poskytovaní makrofinančnej pomoci Únie;

               b)

               posúdi hospodárska situácia a vyhliadky Tuniska, ako aj dosiahnutý pokrok vo vykonávaní opatrení politiky uvedených v článku 3 ods. 1;

               c)

               uvedú väzby medzi podmienkami v oblasti hospodárskej politiky stanovenými v memorande o porozumení, priebežnými hospodárskymi a fiškálnymi výsledkami Tuniska a rozhodnutiami Komisie o vyplatení splátok makrofinančnej pomoci Únie.

         2.   Najneskôr do dvoch rokov po uplynutí obdobia dostupnosti pomoci uvedeného v článku 1 ods. 4 predloží Komisia Európskemu parlamentu a Rade správu o následnom hodnotení, v ktorej posúdi výsledky a efektívnosť ukončenej makrofinančnej pomoci Únie a rozsah, v akom prispela k cieľom pomoci.
   Článok 9
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Štrasburgu 6. júla 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Pozícia Európskeho parlamentu z 8. júna 2016 (zatiaľ neuverejnená v úradnom vestníku) a rozhodnutie Rady z 24. júna 2016.

      (2)  Európsko-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (Ú. v. EÚ L 278, 21.10.2005, s. 9).

      (3)  Rozhodnutie Európskeho parlamentu a Rady č. 534/2014/EÚ z 15. mája 2014 o poskytnutí makrofinančnej pomoci Tuniskej republike (Ú. v. EÚ L 151, 21.5.2014, s. 9).

      (4)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).

      (5)  Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (6)  Nariadenie Rady (ES, Euratom) č. 480/2009 z 25. mája 2009, ktorým sa zriaďuje Garančný fond pre vonkajšie opatrenia (Ú. v. EÚ L 145, 10.6.2009, s. 10).

      (7)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (8)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

      (9)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, 23.12.1995, s. 1).

      (10)  Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

      (11)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

      Spoločné vyhlásenie Európskeho parlamentu a Rady
      Toto rozhodnutie sa prijíma bez toho, aby bolo dotknuté spoločné vyhlásenie prijaté spolu s rozhodnutím Európskeho parlamentu a Rady 778/2013/EÚ o poskytnutí ďalšej makrofinančnej pomoci Gruzínsku, ktoré bude naďalej slúžiť ako základ pre všetky rozhodnutia Európskeho parlamentu a Rady o poskytovaní makrofinančnej pomoci tretím krajinám a územiam.


title: Rozhodnutie Rady (SZBP) 2015/236 z  12. februára 2015 , ktorým sa mení rozhodnutie 2010/413/SZBP o reštriktívnych opatreniach voči Iránu

text:
               14.2.2015

               SK

               Úradný vestník Európskej únie

               L 39/18

         ROZHODNUTIE RADY (SZBP) 2015/236
   z 12. februára 2015,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1), a najmä na jeho článok 23,
   keďže:

               (1)

               Rada 26. júla 2010 prijala rozhodnutie 2010/413/SZBP.

               (2)

               Rozhodnutie 2010/413/SZBP umožňuje okrem iného výkon záväzkov stanovených v zmluvách uzavretých pred 23. januárom 2012, alebo súvisiacich zmluvách potrebných na výkon týchto záväzkov, keď sa dodávkami iránskej ropy a ropných produktov alebo výnosmi z ich dodávok uhrádzajú nevyrovnané sumy v súvislosti so zmluvami uzavretými pred 23. januárom 2012 osobám alebo subjektom na území členských štátov alebo v ich súdnej právomoci, pokiaľ sa v uvedených zmluvách takéto úhrady výslovne stanovujú.

               (3)

               V rozhodnutí 2010/413/SZBP sa tiež stanovuje, že opatrenia na zmrazenie majetku, ktoré sú v ňom stanovené, sa nevzťahujú na akty a transakcie vykonávané vo vzťahu k subjektom uvedeným v prílohe II k uvedenému rozhodnutiu, pokiaľ je to nevyhnutné na výkon príslušných záväzkov do 31. decembra 2014.

               (4)

               Rada sa domnieva, že takáto výnimka by sa mala predĺžiť do 30. júna 2015.

               (5)

               Na vykonanie opatrení stanovených v tomto rozhodnutí je potrebná ďalšia činnosť Únie.

               (6)

               Všeobecný súd Európskej únie rozsudkom z 12. decembra 2013 vo veci T-58/12 zrušil rozhodnutie Rady o zaradení Gholama Golparvara, Ghasema Nabipoura, Mansoura Eslamiho, Mohamada Talaia, Mohammada Farda, Alirezu Ghezelayagha, Hassana Zadeha, Mohammada Pajanda, Ahmada Sarkandiho, Seyeda Rasoola a Ahmada Tafazolyho do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP.

               (7)

               Gholam Golparvar by sa základe nového odôvodnenia mal opätovne zaradiť do zoznamu osôb a subjektov, na ktoré sa vzťahujú reštriktívne opatrenia.

               (8)

               Všeobecný súd Európskej únie rozsudkom z 3. júla 2014 vo veci T-565/12 zrušil rozhodnutie Rady o zaradení spoločnosti National Iranian Tanker Company do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP.

               (9)

               Spoločnosť National Iranian Tanker Company by sa základe nového odôvodnenia mala opätovne zaradiť do zoznamu osôb a subjektov, na ktoré sa vzťahujú reštriktívne opatrenia.

               (10)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 20 rozhodnutia 2010/413/SZBP sa odsek 14 nahrádza takto:

      „14.   Odseky 1 a 2 sa nevzťahujú na akty a transakcie vykonávané vo vzťahu k subjektom uvedeným v prílohe II, pokiaľ je to do 30. júna 2015 nevyhnutné na výkon záväzkov podľa článku 3c ods. 2 pod podmienkou, že tieto akty a transakcie boli vopred povolené príslušným členským štátom na individuálnom základe. Príslušný členský štát informuje ostatné členské štáty a Komisiu o svojom úmysle udeliť povolenie.“

   Článok 2
   Príloha II k rozhodnutiu 2010/413/SZBP sa mení tak, ako sa uvádza v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 12. februára 2015

            Za Radu

            predseda

         E. RINKĒVIČS

      (1)  Ú. v. EÚ L 195, 27.7.2010, s. 39.

      PRÍLOHA

                  I.

                  Do zoznamu uvedeného v časti I prílohy II k rozhodnutiu 2010/413/SZBP sa zaraďuje tento subjekt:
                  I.   Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde.

                  B.   Subjekty

                              Názov

                              Identifikačné údaje

                              Dôvody

                              Dátum zaradenia na zoznam

                              140.

                              National Iranian Tanker Company (NITC)

                                          35 East Shahid Atefi Street, Africa Ave. 19177 Teherán P.O. Box: 19395-4833

                                          Tel: +98 21 23801

                                          E-mail: info@nitc-tankers.com; platí pre všetky pobočky na celom svete

                              Spoločnosť National Iranian Tanker Company poskytuje finančnú podporu iránskej vláde prostredníctvom svojich akcionárov – Iránskeho štátneho penzijného fondu, Iránskej organizácie sociálneho zabezpečenia a Penzijného a sporiaceho fondu zamestnancov ropného priemyslu, čo sú štátom kontrolované subjekty. Okrem toho NITC je jedným z najväčších operátorov ropných tankerov na svete a jedným z hlavných prepravcov iránskej ropy. NITC tak poskytuje iránskej vláde logistickú podporu prostredníctvom prepravy iránskej ropy.

                  II.

                  Do zoznamu uvedeného v časti III prílohy II k rozhodnutiu 2010/413/SZBP sa zaraďuje táto osoba:
                  III.   Islamic Republic of Iran Shipping Lines (IRISL)

                  A.   Osoba

                              Meno

                              Identifikačné údaje

                              Dôvody

                              Dátum zaradenia na zoznam

                              8.

                              Gholam Hossein Golparvar

                              Narodený 23. januára 1957, Iránec. Preukaz totožnosti č. 4207.

                              Pán Golparvar koná v mene IRISL a jej pridružených spoločností. Je obchodným riaditeľom IRISL, ako aj riaditeľom a akcionárom SAPID Shipping Company, riaditeľom bez výkonných právomocí a akcionárom HDSL a akcionárom spoločnosti Rhabaran Omid Darya Ship Management Company, ktoré sú označené zo strany EÚ ako konajúce v mene IRISL.


title: Rozhodnutie Rady (SZBP) 2017/1386 z 25. júla 2017, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               26.7.2017

               SK

               Úradný vestník Európskej únie

               L 194/63

         ROZHODNUTIE RADY (SZBP) 2017/1386
   z 25. júla 2017,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 2014 prijala rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny.

               (2)

               Rada 13. marca 2017 prijala rozhodnutie (SZBP) 2017/445 (2), ktorým sa platnosť opatrení predlžuje o ďalších šesť mesiacov.

               (3)

               Rada preskúmala jedno individuálne označenie uvedené v prílohe k rozhodnutiu 2014/145/SZBP. Záznam o uvedenej osobe by sa mal zmeniť.

               (4)

               Príloha k rozhodnutiu 2014/145/SZBP by sa mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha k rozhodnutiu 2014/145/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 25. júla 2017

            Za Radu

            predseda

         M. MAASIKAS

      (1)  Ú. v. EÚ L 78, 17.3.2014, s. 16.

      (2)  Rozhodnutie Rady (SZBP) 2017/445 z 13. marca 2017, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 67, 14.3.2017, s. 88).

      PRÍLOHA
      V prílohe k rozhodnutiu 2014/145/SZBP pod názvom „Osoby“ sa záznam č. 92 nahrádza takto:

                     Meno

                     Identifikačné údaje

                     Odôvodnenie

                     Dátum zaradenia na zoznam

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Dátum narodenia: 15.12.1951
                     Miesto narodenia: Leningrad (Petrohrad)

                     Arkadij Rotenberg je významný ruský podnikateľ, ktorý má úzke osobné vzťahy s prezidentom Putinom. Rotenberg alebo jeho spoločnosti od marca 2014 získali štátne zákazky v celkovej hodnote viac ako 7 miliárd USD. Za rok 2015 bol Rotenberg na zozname vládnych zákaziek z hľadiska ich hodnoty na prvom mieste, keď od ruskej vlády získal zákazky vo výške 555 miliárd rubľov. Mnohé z týchto zákaziek boli udelené bez formálneho súťažného postupu. Predseda vlády Dmitrij Medvedev 30. januára 2015 podpísal dekrét, ktorým sa Rotenbergovej spoločnosti Strojgazmontaž zadala štátna zákazka na vybudovanie Kerčského mosta z Ruska na protiprávne anektované územie Krymskej autonómnej republiky. Prostredníctvom týchto zákaziek mu ruskí činitelia s rozhodovacou právomocou zodpovední za anexiu Krymu a destabilizáciu východnej Ukrajiny poskytli finančný prospech.
                     Je vlastníkom spoločnosti Strojgazmontaž, ktorá získala štátnu zákazku na výstavbu Kerčského mosta z Ruska na protiprávne anektované územie Krymskej autonómnej republiky, ktorou sa konsolidovala jej integrácia do Ruskej federácie, čo zas viedlo k ďalšiemu narušeniu územnej celistvosti Ukrajiny. Podobne v januári 2017 spoločnosť Strojgazmontaž získala štátnu zákazku v hodnote 17 miliárd rubľov na výstavu železnice vedúcej na Kerčský most, čo opäť ďalej narúša územnú celistvosť Ukrajiny.
                     Je predsedom správnej rady vydavateľstva Prosveščenije, ktoré konkrétne realizovalo projekt ‚Deťom Ruska: adresa – Krym‘ – propagačnú kampaň zameranú na presvedčenie krymských detí, že odteraz sú ruskými občanmi žijúcimi v Rusku, čím podporil politiku ruskej vlády zameranú na integráciu Krymu do Ruska.

                     30.7.2014“


title: 2009/167/ES: Rozhodnutie Rady z  26. februára 2009 , ktorým sa mení a dopĺňa rozhodnutie z  27. marca 2000 , ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou

text:
               28.2.2009

               SK

               Úradný vestník Európskej únie

               L 56/15

      ROZHODNUTIE RADY

   z 26. februára 2009,
   ktorým sa mení a dopĺňa rozhodnutie z 27. marca 2000, ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou
   (2009/167/ES)
   RADA EURÓPSKEJ ÚNIE,
   so zreteľom na článok 42 ods. 2, článok 10 ods. 4 a článok 18 Dohovoru o zriadení Európskeho policajného úradu (dohovor o Europole) (1),
   so zreteľom na akt Rady z 3. novembra 1998 ustanovujúci pravidlá, ktoré upravujú vonkajšie vzťahy Europolu s tretími krajinami a orgánmi nesúvisiacimi s Európskou úniou (2), a najmä na jeho článok 2,
   so zreteľom na akt Rady z 3. novembra 1998 o pravidlách zberu informácií Europolom od tretích strán (3), a najmä na jeho článok 2,
   so zreteľom na akt Rady z 12. marca 1999, ktorým sa prijímajú pravidlá pre odovzdávanie osobných údajov Europolom tretím štátom a tretím orgánom (4), a najmä na jeho články 2 a 3,
   keďže:

               (1)

               Dňa 27. marca 2000 Rada prijala rozhodnutie, ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou (5).

               (2)

               Existujú operačné dôvody, na základe ktorých je žiaduce, aby sa India zaradila do zoznamu tretích štátov, s ktorými môže riaditeľ Europolu začať rokovania.

               (3)

               Rozhodnutie z 27. marca 2000 by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Rozhodnutie z 27. marca 2000 sa týmto mení a dopĺňa takto:
   V článku 2 ods. 1 sa pod nadpis „Tretie štáty“ dopĺňa do zoznamu v abecednom poradí tento štát:

               „—

               India“.

         Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom nasledujúcim po dni jeho prijatia.

      V Bruseli 26. februára 2009

            Za Radu

            predseda

         I. LANGER

      (1)  Ú. v. ES C 316, 27.11.1995, s. 2.

      (2)  Ú. v. ES C 26, 30.1.1999, s. 19.

      (3)  Ú. v. ES C 26, 30.1.1999, s. 17.

      (4)  Ú. v. ES C 88, 30.3.1999, s. 1.

      (5)  Ú. v. ES C 106, 13.4.2000, s. 1.


title: 2014/693/EÚ: Rozhodnutie Rady z 29. septembra 2014 , ktorým sa vymenúva poľský člen Európskeho hospodárskeho a sociálneho výboru

text:
               3.10.2014

               SK

               Úradný vestník Európskej únie

               L 289/21

         ROZHODNUTIE RADY
   z 29. septembra 2014,
   ktorým sa vymenúva poľský člen Európskeho hospodárskeho a sociálneho výboru

      (2014/693/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh poľskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Marzeny MENDZOVEJ-DROZDOVEJ sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Michal Grzegorz MODRZEJEWSKI sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 29. septembra 2014

            Za Radu

            predseda

         S. GOZI

      (1)  Ú. v. EÚ L 251, 25.9.2010, s. 8.


title: Rozhodnutie Komisie zo 16. novembra 1999 o pristúpení Európskeho spoločenstva pre atómovú energiu (Euratom) k Dohovoru o jadrovej bezpečnosti z roku 1994 (oznámené pod číslom dokumentu C (1999) 3223)

text:
Dôležité právne oznámenie

|

31999D0819

Úradný vestník L 318 , 11/12/1999 S. 0020 - 0020

		Rozhodnutie Komisiezo 16. novembra 1999o pristúpení Európskeho spoločenstva pre atómovú energiu (Euratom) k Dohovoru o jadrovej bezpečnosti z roku 1994(oznámené pod číslom dokumentu C (1999) 3223)(1999/819/Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na jej druhý odsek článku 101,so zreteľom na rozhodnutie Rady zo 7. decembra 1998, ktorým sa schválilo pristúpenie Európskeho spoločenstva pre atómovú energiu k Dohovoru o jadrovej bezpečnosti,keďže všetky členské štáty sú zmluvnými stranami Dohovoru o jadrovej bezpečnosti;keďže Európske spoločenstvo pre atómovú energiu by malo pristúpiť k Dohovoru o jadrovej bezpečnosti,ROZHODLA TAKTO:Článok 1Týmto sa schvaľuje pristúpenie k Dohovoru o jadrovej bezpečnosti v mene Európskeho spoločenstva pre atómovú energiu.Text dohovoru a vyhlásenie Európskeho spoločenstva pre atómovú energiu podľa ustanovení článku 30 ods. 4 bod iii) dohovoru sú pripojené k tomuto rozhodnutiu.Článok 2Listiny o pristúpení sa uložia u generálneho riaditeľa Medzinárodnej agentúry pre atómovú energiu, depozitára dohovoru, deň po prijatí tohto rozhodnutia.V Bruseli 16. novembra 1999Za KomisiuMargot Wallströmčlen Komisie--------------------------------------------------


title: 2011/775/EÚ: Rozhodnutie Európskej rady z  23. októbra 2011 o vymenovaní člena Výkonnej rady Európskej centrálnej banky

text:
               30.11.2011

               SK

               Úradný vestník Európskej únie

               L 317/33

         ROZHODNUTIE EURÓPSKEJ RADY
   z 23. októbra 2011
   o vymenovaní člena Výkonnej rady Európskej centrálnej banky
   (2011/775/EÚ)
   EURÓPSKA RADA,
   so zreteľom na Zmluvu o fungovaní Európskej únie, a najmä na jej článok 283 ods. 2,
   so zreteľom na Protokol o štatúte Európskeho systému centrálnych bánk a Európskej centrálnej banky, a najmä na jeho článok 11.2,
   so zreteľom na odporúčanie Rady Európskej únie (1),
   so zreteľom na stanovisko Európskeho parlamentu (2),
   so zreteľom na stanovisko Rady guvernérov Európskej centrálnej banky (3),
   keďže:

               (1)

               Prezident Európskej centrálnej banky Jean-Claude TRICHET listom z 27. septembra 2011 oznámil rozhodnutie pána Jürgena STARKA odstúpiť z funkcie vo Výkonnej rade pred koncom funkčného obdobia 31. mája 2014 a jeho ochotu zotrvať vo funkcii, kým jeho nasledovník neprevezme svoje povinnosti. Je preto potrebné vymenovať nového člena Výkonnej rady Európskej centrálnej banky.

               (2)

               Európska rada si želá vymenovať pána Jörga ASMUSSENA, ktorý podľa jej názoru spĺňa všetky podmienky ustanovené v článku 283 ods. 2 zmluvy,

         PRIJALA TOTO ROZHODNUTIE:
   Článok 1
   Pán Jörg ASMUSSEN sa týmto vymenúva za člena Výkonnej rady Európskej centrálnej banky na funkčné obdobie ôsmich rokov s účinnosťou od 1. januára 2012.
   Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 23. októbra 2011

            Za Európsku radu

            predseda

         H. VAN ROMPUY

      (1)  Ú. v. EÚ L 265, 11.10.2011, s. 29.

      (2)  Stanovisko z 13. októbra 2011.

      (3)  Stanovisko zo 6. októbra 2011 (Ú. v. EÚ C 301, 12.10.2011, s. 2).